Nordkraft i Aalborg lagde i dag ramme til DM i freestyle fodbold, hvor det gælder om at lave de fedeste tricks med den lille runde. Sporten er i rivende udvikling, og mange af deltagerne er tidligere fodboldspillere, der har valgt at satste på en solo-karriere. - Almindeligt fodbold siger mig ikke så meget, for jeg kan bedre lide at have bolden for mig selv - derfor valgte jeg freestyle i stedet for, fortæller en af deltagerne, Kristian Lyhne. Freestyle Fodbold handler om tricks og præcision, og sporten er stor i hele verden - og også i Danmark - selvom det er en sport man ikke kan gå til. Man øver rundt omkring på gaden eller hjemme hos sig selv. Det eneste, man behøver, er en bold.

Opsummering:
Fodbold er mere end to hold og en bold. I dag blev der afholdt DM i Freestyle fodbold i Aalborg.